ઇન્ડિયન સ્પેસ રિસર્ચ ઑર્ગેનાઇઝેશન (ઇસરો)ના રિસર્ચ ઍન્ડ ઈન્સ્ટ્રુમેન્ટ ડિપાર્ટમેન્ટના વડા ટીઆઇએફઆરના ખગોળશાસ્ત્રી ડૉ. મયંક વાહિયાએ ‘મિડ-ડે’ને જણાવ્યું હતું કે ‘પૃથ્વી પર ૭૦ ટકા પાણી છે અને ૩૦ ટકા જમીન છે. આથી સૅટેલાઇટના ટુકડાઓ સમુદ્રમાં પડવાની શક્યતાઓ સૌથી વધારે છે. એમ છતાં અમુક ટુકડાઓ જમીન પર પડે તો એનાથી કોઈ પણ જાનહાનિ થવાની સંભાવના નથી. જ્યારે નિરંકુશ સૅટેલાઇટ પૃથ્વીના વાતાવરણમાં પ્રવેશે ત્યારે એ ઊંચાઈ પર નાઇટ્રોજનનું પ્રમાણ વધારે હોય છે. આવી સ્થિતિમાં પૃથ્વીના વાતાવરણ સાથે ઘર્ષણ થતાં ઍલ્યુમિનિયમ અને ટિટેનિયમ ધાતુની બનેલી સૅટેલાઇટ સળગી ઊઠે છે અને એના ટુકડા થઈ જાય છે.